บาทเปิด 30.43/45 แนวโน้มแข็งค่า
ธนาคารซีไอเอ็มบีไทย รายงาน เงินบาทเปิด 30.43/45 แนวโน้มแข็งค่า เงินทุนไหลเข้าตลาดหุ้นไทยต่อเนื่อง
8 ม.ค. 2556

ธนาคารซีไอเอ็มบีไทย รายงาน เงินบาทเปิด 30.43/45 แนวโน้มแข็งค่า เงินทุนไหลเข้าตลาดหุ้นไทยต่อเนื่อง
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.43/45 บาท/ดอลลาร์ แข็งค่าขึ้นจากเมื่อเย็นวานนี้ที่ปิดตลาดที่ระดับ 30.46/48 บาท/ดอลลาร์ ล่าสุดเงินบาทแข็งค่ามาอยู่ที่ระดับ 30.42 บาท/ดอลลาร์
และคาดว่าวันนี้เงินบาทจะมีทิศทางที่แข็งค่า เนื่องจากยังมีเงินทุนไหลเข้าในตลาดหุ้นไทยต่อเนื่องจากเมื่อวานนี้ที่มี flow ไหลเข้าถึง 7 พันล้านบาท ประกอบกับการแข็งค่าตามทิศทางเงินยูโรด้วย
"ค่าเงินยูโรส่วนหนึ่ง และอีกส่วนมาจาก flow เมื่อวาน flow เข้าบ้านเราค่อนข้างเยอะ น่าจะสัก 7 พันล้าน เป็นบอนด์ 5 พันล้าน หุ้น 2 พันล้าน flow ก็ยังเข้ามาอยู่เรื่อยๆ" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 87.50/51 เยน/ดอลลาร์ ส่วนเงินยูโรอยู่ที่ระดับ 1.3114/3117 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.40-30.50 บาท/ดอลลาร์